Jesu O boleletse Bafarisi, "Baetapele badifofu. Le nka moetsadibe, le moetse habedi hofeta pele." Mme ke sona seetsahalang kajeno. 7:25 e le tse ngata ho feta e ne e le pele. Bohlale ke haholo tebileng, e le ba tla senola hae? 17 “Sebe sa Juda se ngwadilwe ka petlwana ya tšhipi.+ Se tlokilwe ka ntlha ya taamane pelong+ ya bona le manakeng a dialetare+ tša bona, 2 ge barwa ba bona ba gopola dialetare tša bona le dikota tša bona tše kgethwa hleng ga sehlare se setala, godimo ga meboto e phagamego,+ 3 le dithabeng tšeo di lego nageng. Matlotlo a gago, ona mahumo a gago ka moka, ke tla a gafela go hulwa+—mafelo a gago a phagamego ka baka la sebe seo se dirilwego dileteng tša gago ka moka.+ 4 Ka go rata ga gago o ile wa tlogela bohwa bja gago bjo ke go neilego bjona.+ E bile ke tla dira gore o hlankele manaba a gago nageng yeo o sa e tsebego;+ lena le goteditšwe go etša mollo bogaleng bja ka.+ O tla dula o goditšwe go iša mehleng ya neng le neng.” 5 Se ke seo Jehofa a se boletšego a re: “Go rogakilwe monnatia yo a botilego motho+ e bile a ithekga ka matla a batho,+ le yoo pelo ya gagwe e furalelago Jehofa.+ 6 O tla swana le sehlare seo se emego se nnoši leganateng gomme a ka se bone ge tše botse di etla;+ eupša o tla dula mafelong a omilego lešokeng, a dula nageng ya letswai yeo e sa dulwego ke motho.+ 7 Go šegofaditšwe monnatia yo a botilego Jehofa, le yoo kholofelo ya gagwe e lego Jehofa.+ 8 O tla etša sehlare seo se bjetšwego kgauswi le meetse, seo se nabišetšago medu ya sona go fihla mokerong wa meetse; a ka se bone ge phišo e etla, eupša matlakala a gagwe e tla ba a matala.+ Ngwageng wa komelelo+ a ka se tshwenyege, e bile a ka se tlogele go enywa. 9 “Pelo e boradia kudu go feta selo le ge e le sefe e bile ke e kgopo.+ Ke mang yo a ka e tsebago? 10 Nna Jehofa ke fetleka pelo,+ ke hlahloba dipshio+ gaešita le go nea yo mongwe le yo mongwe go ya ka ditsela tša gagwe,+ go ya ka dienywa tša mediro ya gagwe.+ 11 Motho yo a ikhweletšago mahumo eupša a sa a hwetše ka toka o etša kgwale yeo e kgobokeditšego mae ao e sa a beelago.+ O tla a tlogela bogareng bja matšatši a gagwe+ gomme bofelong bja gagwe e tla ba yo a se nago tlhaologanyo.”+ 12 Sedulo sa bogoši sa letago se ile sa godišwa go tloga mathomong;+ ke lefelo la sekgethwa+ sa rena. 13 Wena Jehofa, kholofelo ya Isiraele,+ ka moka bao ba go tlogelago ba tla hlabja ke dihlong.+ Bao ba ntlhanogelago+ ba tla ngwalwa mmung ka gobane ba tlogetše mothopo wa meetse a phelago, yena Jehofa.+ 14 Mphodiše, wena Jehofa, gomme ke tla fola.+ Mphološe, gomme ke tla phologa;+ ka gobane o tumišo ya ka.+ 15 Bonang! Go na le bao ba rego go nna: “Lentšu la Jehofa le kae?+ Anke le tle hle.” 16 Ge e le nna ga se ka akgofela go tlogela go ba modiši yo a go latelago gomme ga se ka kganyoga mohla wa tlalelo le ganyenyane. Wena o tsebile polelo ya molomo wa ka; e diregile pele ga sefahlego sa gago. 17 O se ke wa itira selo sa go ntšhoša.+ O botšhabelo bja ka mohlang wa bošula.+ 18 Anke batlaiši ba ka ba hlabje ke dihlong,+ eupša ge e le nna ke se ke ka hlabja ke dihlong.+ Anke ba welwe ke letšhogo, eupša ge e le nna ke se ke ka welwa ke letšhogo. Ba tlišetše mohla wa bošula,+ o ba senye ka tshenyo e lego gabedi.+ 19 Se ke seo Jehofa a mpoditšego sona, a re: “Sepela, o eme kgorong ya bana ba batho yeo dikgoši tša Juda di tsenago ka yona le yeo di tšwago ka yona, le dikgorong ka moka tša Jerusalema.+ 20 O re go bona: ‘Ekwang lentšu la Jehofa, lena dikgoši tša Juda le Juda ka moka le badudi ka moka ba Jerusalema, bao ba tsenago ka dikgoro tše.+ 21 Se ke seo Jehofa a se boletšego a re: “Hlokomelang meoya ya lena+ gomme ka letšatši la sabatha le se ke la rwala morwalo le ge e le ofe wo le swanetšego go tsena le wona dikgorong tša Jerusalema.+ 22 Le se ke la ntšha morwalo le ge e le ofe magaeng a lena ka letšatši la sabatha; le se ke la dira modiro le ge e le ofe le gatee.+ Le kgethagatšeng letšatši la sabatha, bjalo ka ge ke laetše borakgolokhukhu ba lena;+ 23 eupša ga se ba theetša goba go hlwaya tsebe,+ gomme ba thatafaditše melala+ ya bona e le gore ba se ke ba kwa le gore ba se ke ba amogela tayo le ge e le efe.”’+ 24 “‘“Ge e ba le ka nkwa e le ruri,”+ o re’alo Jehofa, “gore le se ke la tsena le morwalo le ge e le ofe dikgorong tša motse wo gomme la kgethagatša letšatši la sabatha+ ka go se dire modiro le ge e le ofe ka lona,+ 25 gona ka dikgoro tša motse wo go tla tsena le dikgoši gotee le dikgošana,+ tša dula sedulong sa bogoši sa Dafida,+ di nametše koloi le dipere, tšona le dikgošana tša tšona, batho ba Juda le badudi ba Jerusalema; motse wo o tla dulwa go iša mehleng ya neng le neng. 26 Batho ba tla tla ba etšwa metseng ya Juda le mathokong ohle a Jerusalema le nageng ya Benjamini+ le nageng ya tlase+ le tikologong ya dithaba+ le Negebe,+ ba tliša sebego se se feletšego sa go fišwa+ le sehlabelo+ le sebego sa mabele+ le diorelo+ gotee le sehlabelo sa tebogo ntlong ya Jehofa.+ 27 “‘“Eupša ge e ba le ka se nkwe tabeng ya go kgethagatša letšatši la sabatha le ka go se rwale morwalo,+ eupša gwa tsenwa le wona dikgorong tša Jerusalema, gona ke tla ba ka gotetša mollo dikgorong tša yona,+ o tla fiša dintlo tša dibo tša Jerusalema+ gomme o ka se time.”’”+